钦定古今图书集成/理学汇编/文学典/第056卷 > 幸南容
## 钦定古今图书集成/理学汇编/文学典/第056卷 > 幸南容

按《江西通志》：“幸南容，高安人，有文学。贞元中进士，与
柳子厚同年。子厚送之归，序曰：‘登太常之籍，膺邯郸
之召，北会元戎，直道自达。吾侪器其略。南聘天朝，相
礼述职，公卿多其仪’。”又曰：“比词联韵，奇藻逸发，烂若
编贝，灿若贯珠，虽枚生、长卿无以尚之。”观此文则其
品格可知。仕至国子祭酒。